**ለባም ዝሰኣነ ህዝቢ፡**

ወያነ ለባም ዘይብሎም ቅኑዕ ዝመክር፡ ዓቢ ዘይብሎም ሓቂ ዝነግር፡ ታሪኽ ዘይምህሮም መራሕቲ ዕግርግር፡ ትግራይ ኣውዲቖማ ኣብ ዓቢ ሽግር።

ውርሻ ኣቦታቶም ካብ ቅድም ጥንቲ፡ መልኽዖም ሰብ ስርሖም ኣጋንንቲ፡ ተንኮል ክኣልሙ ዘውግሑዋ ለይቲ፡ ሕጅስ ኣኺሉ ናይ ፍርዶም ማዓልቲ።

ንምልዮናት ህዝቢ ረጊጾም ዓመጽቲ፡ ድኻ ዘየጉህዮም ሃብቲ ደለብቲ፡ ህዝቢ ብሰላም ከይነብር መናቖቲ፡ ስኡን ዘየደንግጾም ሱሱዓት ተበለጽቲ።

ብኽቱር ህርፋን ልቦም ዝሓመሙ፡ ባድመ ላይናያ ምባል ኣኽቲሙ፡ ሑሞራ ላይናያ ምባል ኣኽቲሙ፡ ሕጂዶ ይሓይሽ ኩርምይ ከም ዓሶ ዝሓመሙ።

ግዜ ንገሮም ኩሉ ክፍኣቶም፡ ዓመጽ ስርቂ ሓሶት ሕላገቶም፡ ዝነብሩ መሲሉዎም ሎሚንደሞ ሞይቶም፡ ጉድጓዶም ርእዮም ከለዉ ብሂወቶም።

ግዜ መስክር ኣግህዶ እቲ ሓቂ፡ ሓሶት ፎካስ ምኳና ከም ጨርቂ፡ ተዛረብ ዘርዝሮ ኩሉ ብዘይ ብቂ፡ ብሰንኪ ወያነ ትግራይ ኣትዩዋ እንድዩ ድርቂ።

ወያነ ሎሚ ፍለጥዮ ዕረ መሪር ምዃኑ፡ ተገፊዑ ዝኸይድ ከምዘየለ ርእሱ ኣድኒኑ፡ ህዝቢ ኢትዮጵያ መጺኡ ሰናይ ዘመኑ፡ ዓቢይ ኣቢይ ይብል ኣሎ በብመኣዝኑ።

ሰማእታትና ወትሩ ኣብልብና፡ ዓወት ንሓፋሽ፡ ገብረንጉስ መስመር ሰነ 21, 2018.